Hæstu upphæð frá því fyrir hrun er nú varið í viðhald og nýframkvæmdir vega. Ekki hefur verið varið jafn miklu í viðhald og nýframkvæmdir vega síðan fyrir hrun. Hellisheiðin er lokuð til klukkan átta í kvöld og umferð verður beint um Þrengsli. Þetta er forsmekkurinn af því sem koma skal í sumar.
Malbik verður lagt á stærri veghluta nærri þéttbýli en áður. Malbikið er þrefalt dýrara en bundið slitlag, að sögn Óskars Arnar Jónssonar forstöðumanns framkvæmdadeildar Vegagerðarinnar.
Bundið slitlag er meirihluti viðhaldsframkvæmda, þar undir falla öryggisaðgerðir, styrkingar á vegum, brúarviðhald og klæðningar.
Vegagerðin ver sautján milljörðum framkvæmir fyrir sautján milljarða í nýframkvæmdir á þessu ári.
Stærstu verkefnin nú eru frá Hólmsá að Fossavöllum við Gunnarshólma á Suðurlandsvegi, á leið út úr bænum. Þar verður unnið við hlið þjóðvegarins til að loka ekki annarri meginæðinni út úr höfuðborginni sem einnig er einn fjölfarnasti vegakafli landsins. Kjalarnesið seinni áfangi, verður Í seinni áfanga á Kjalarnesi verður vegur breikkaður vegur í tvo plús einn með möguleikum á að breikka í tvær tveggja akreina brautir síðar. Framkvæmdir þar eru hafnar. Óskar Örn Jónsson forstöðumaður framkvæmdadeildar Vegagerðarinnar segir að í þéttbýli verði unnið á nóttunni á stærri stofnbrautum til að valda sem minnstu róti. Þverun Þorskafjarðar á Vestfjörðum stendur yfir og fyrsti áfangi stendur yfir á Dynjandisheiði upp frá Flókalundi. Vinna stendur einnig yfir frá Dýrafjarðargöngum fyrir Meðalnes að Dynjandisvogi hinum megin frá. Stærsta verk á Norðurlandi er Þverárfjallsvegur og á Austurlandi eru stór brúarverkefni, Hverfisfljót og Núpsvötn er eitt þeirra, Jökulsá á Sólheimasandi á einnig að brúa á nýjan leik. Útboðskynning stendur einnig yfir fyrir hringveg um Hornafjörð. Óskar Örn segir sumarið eitt mesta framkvæmdasumar hjá Vegagerðinni síðan fyrir hrun.